stanford-oval/wikipedia huggingface dataset:
מייק בלומפילד
ביוגרפיה > מאמצע שנות ה-60 ועד סופן > Electric Flag

בלומפילד יסד את ההרכב החדש יחד עם מספר מוזיקאים שהכיר משיקגו, אשר כללו את ניק גראווניטיס (שירה), בארי גולדברג (קלידים), באדי מיילס (תופים ושירה), לארי ברוקס (בס) וסקציית כלי נשיפה. ההרכב ערך את הופעת הבכורה שלו בפסטיבל הפופ במונטרי ב-1967, ובתחילת 1968 שחרר את תקליטו הראשון A Long Time Comin אשר זכה לביקורות טובות. עם זאת בזמן יציאת התקליט ההרכב היה כבר בשלבי התפרקות אשר נבעה ממתחים פנימיים, חילוקי דעות אומנותיים ושימוש נרחב בהרואין, בין השאר על ידי בלומפילד.
ביוגרפיה > מאמצע שנות ה-60 ועד סופן > שיתוף הפעולה עם אל קופר וה-Super Session

בלומפילד וקופר הכירו לראשונה בהקלטות של Highway 61 revisited עם דילן. בשנת 1968 פעל קופר כנגן קלידים וסולן עבור מספר הרכבים ובמקביל כמפיק עבור תקליטי קולומביה.
קופר הושפע מהקלטות ג'אז שנערכו באותן שנים בסגנון של ג'אם סשן המבוסס על מהלכי אקורדים בסיסים אשר מאפשרים לנגנים לבטא את יכולותיהם באופן חופשי ללא התחייבות למלודיה שכתב המלחין.
קופר היה נלהב לאפשר לבלומפילד לממש את יכולותיו בפורמט דומה והציע לקבוע ימי הקלטה בחברת חלק מחברי ה-Electric Flag ונגנים נוספים.
במאי 1968 נפגשו קופר ובלומפילד ליומיים של הקלטות בניו יורק. ביום הראשון נראה היה כי ההקלטות מצליחות והנגנים הצליחו להשלים הקלטה של מספר קטעים. ביום למחרת בלומפילד לא הגיע לאולפן והשאיר אחריו פתק שאמר כי לא הצליח לישון בלילה וחזר לביתו בסן פרנסיסקו (ההנחה כי בפועל בלומפילד שהיה מכור להרואין ולא הכיר דילרים בניו יורק החליט לחזור לביתו בסן פרנסיסקו ושם להשיג את הסם לו היה זקוק).
כדי לא לבזבז את זמן האולפן שנקבע, גייס קופר את סטיבן סטילס שהיה פנוי באותו הזמן, כך שחלקו הראשון של התקליט שנקרא Super Session מורכב מההקלטות שנערכו עם בלומפילד ביום הראשון וחלקו השני מאלו שנערכו עם סטילס ביום השני.
התקליט Super Session זכה להצלחה אומנותית ומסחרית גדולה מאוד ועבור בלומפילד זו הייתה ההצלחה המסחרית הגדולה ביותר בקריירה. למרות ההצלחה בלומפילד לא ייחס חשיבות גדולה לתקליט ואף טען כי הקלטה ומכירה של ג'אם סשיין היא סוג של הונאת קהל המאזינים.
בהמשך לתקליט  יצאו קופר ובלומפילד לסדרת הופעות ואף הוציאו תקליט הופעה בשם The Live Adventures of Mike Bloomfield and Al Kooper, אשר הוקלט במועדון ה-Filmore east בספטמבר 1968.
ביוגרפיה > מאמצע שנות ה-60 ועד סופן > הקלטות נוספות

במהלך השנים 1968–1969 הקליט בלומפילד והופיע עם נגנים ואומנים נוספים. בין השאר עזר בלומפילד לגבש את ההרכב החדש של ג'ניס ג'ופלין Kozmic Blues Band לצורך הקלטת האלבום Got Dem Ol' Kozmic Blues, Again Mama בו גם השתתף בכתיבה ובנגינה.
אומנים נוספים ששיתף איתם פעולה באותן שנים: פול באטרפילד, מאדי ווטרס, דווין אולמן, טאג' מאהל, אוטיס ראש ועוד.
עם זאת בלומפילד שסבל מאינסומניה פיתח התמכרות קשה להרואין (אשר בין השאר עזר לו להתמודד עם השפעות המחלה) ולא הצליח להמשיך ולתפקד כאומן פעיל. בלומפילד אושפז במרכז בריאות נפש אחרי שקרס בעקבות מספר ימים ללא שינה וניסה להיגמל ללא הצלחה מההתמכרות לסם.
ביוגרפיה > מאמצע שנות ה-60 ועד סופן > 1970 ואילך

בראשית שנות ה-70 הפך בלומפילד לג'אנקי ונטש לחלוטין את הנגינה ופעילותו כמוזיקאי נפסקה כשהוא מכור באופן קשה להרואין.
בהמשך שנות ה-70 הצליח בלומפילד למתן את התמכרותו וחזר לפעילות מוזיקלית בעיקר באזור סן פרנסיסקו. ב-1973 הקליט אלבום סולו אשר לא זכה להתייחסות מחברות התקליטים וערך הקלטות עם ד"ר ג'ון ועם ג'ון המונד ג'וניור. ב-1974 התאחד עם חברי להקת Electic flag לצורך הקלטת אלבום חדש.
ב-1975 הקים בלומפילד הרכב בשם KGB יחד עם ברי גולברג וריי קנדי, יחד הם הקליטו תקליט אך מייד לאחר מכן עזב בלומפילד את ההרכב בטענה למסחריות יתר.
ב-1976 הקליט בלומפילד אלבום סולו מיוחד בשם If You Love These Blues, Play 'Em as You Please אשר משלב נגינה עם הסברים לגבי הציוד, אופן הנגינה והתאמתם לסגנונות השונים.
בשנת 1977 הוציא בלומפילד אלבום סולו נוסף בשם "Analine" תחת הלייבל המקומי Takoma. האלבום משלב סגנונות בלוז שונים (לרבות בלוז אקוסטי) אשר חלקם פחות מזוהים עם סגנון הנגינה שלו.
בין השנים 1978 ועד למותו בשנת 1981 הוציא בלומפילד עוד 4 אלבומים: (Count Talent and the Originals (1978), Between a Hard Place and the Ground (1979), Bloomfield-Harris (1979) ו-(Cruisin' for a Bruisin (1981 אשר יצא ביום מותו.
מותו

בחודשים האחרונים לחייו התמודד בלומפילד עם קשיים נפשיים ופיזיים רבים ואף אושפז במוסד לחולי נפש כדי לנסות ולהתמודד עם התמכרותו לסמים.
הופעתו המשמעותית האחרונה נערכה בנובמבר 1980 כאשר התארח למספר שירים בהופעה של בוב דילן.
ב-15 בפברואר 1981 נמצא מייקל בלומפילד ללא רוח חיים נעול במכוניתו אשר חנתה בשכונת מגורים בסן פרנסיסקו. נסיבות מותו לא נתבררו לחלוטין, אך מקורות אנונימיים דיווחו כי בלומפילד מת כתוצאה ממנת יתר של קוקאין משולב בחומרים נוספים אשר ניתנו לו במהלך מסיבה במקום אחר בסן פרנסיסקו.
נראה שהנוכחים במסיבה חששו מהסתבכות עם המשטרה ולכן הובילו את בלומפילד (אשר לא ברור אם עדיין היה בחיים) למקום אחר בעיר ונטשו אותו במכוניתו.
במשך שנים רבות בלומפילד השתמש בהרואין לצורך התמודדות עם האינוסומניה ממנסה סבל. לכן עלו חשדות שמישהו הזיק לבלומפילד בכוונה עם מנת יתר של קוקאין, סם בו בלומפילד לא השתמש והשפעתו מנוגדת לצרכים הפיזיולוגים והנפשיים של אדם הסובל מאינסומניה
בלומפילד נקבר ב-Hillside Memorial Park Cemetery, בקולבר סיטי שליד לוס אנג'לס.
סגנון וציוד

בלומפילד לא ייחס משמעות רבה לציוד איתו ניגן ופעמים רבות  הוא ניגן בהקלטות והופעות עם הגיטרה הזמינה ביותר שעמדה לרשותו ללא קשר לדגם או למצבה. את הגיטרות שהיו ברשותו נהג להזניח. לשם המחשה להקלטות של Highway 61 revisited בלומפילד הגיע בגשם שוטף כשהוא גורר איתו גיטרה ללא נרתיק.
עם זאת שתי גיטרות מרכזיות משויכות לנקודות המרכזיות בקריירה של בלומפילד ובשל כך מאפיינות את הסאונד (בעיקר בשנות ה-60 בהן היה בשיא פעילותו)
1963 Fender Telecaster Olympic White - גיטרה שרכש אותה בשנת 1964–1965 וניגן איתה בהקלטות עם דילן והאלבום הראשון של The Paul Butterfield blues band. בדרך כלל נהג בלומפילד לנגן דרך מגבר Fender '65 Twin Reverb או Super Reverb ואף נהג לשרשר את המגברים יחד. הסאונד של בלומפילד באותה תקופה היה חותך, חד ומהיר יחסית ותאם את אופי הגיטרה עליה ניגן. על אף שבלומפילד החליף בהמשך הדרך את הטלקסטר בעבור גיבסון לס פול חזר בלומפילד לנגן במשך השנים על טלקסטר ואף רכש מספר גיטרות מהדגם הנ"ל.
Gibson Les Paul Standard 1959 - לקראת סוף 1965 בהשפעת נגני בלוז אחרים רכש בלומפילד 1954 Gibson Les Paul gold top איתה ניגן עד לשנת 1967. מצבה הרעוע של הגיטרה לא אפשר נגינה ובלומפילד רכש Gibson Les Paul Standard 1959. הצליל של בלומפילד עם הלס פול היה עגול ומתון יותר ודוגמה מצוינת לסאונד שאפיין אותו באותה התקופה ניתן לשמוע באלבום Super Session.
במהלך שנות ה-70 ניגן בלומפילד על מגוון גיטרות שהיו ברשותו, כמו גם כלי מיתר אקוסטיים כמו גיטרות, בנג'ו ויוקללי.
לאחר מותו נמסרו מרבית כלי הנגינה שהיו ברשותו ומדי פעם מגלים גיטרה שהייתה ברשותו אצל אספנים. בשנים האחרונות נתגלתה הטלקסטר הלבנה שהקליט איתה עם דילן והופיע איתה בפסטיבל ניו פורט ב-1965.
שוהם גת

| --- | --- |

 לידה:  10 באוגוסט 2002 (בן 22) ישראל
 עמדה:  רכז
 גובה:  1.89 מטר
 מספר:  10
 קבוצות כשחקן
 2020–2021   2021–2023   2023 - 2024  2024:  הפועל עמק חפר   הפועל חבל מודיעין   בני הרצליה  ← אליצור נתניה
 
שוהם גת (נולד ב-10 באוגוסט 2002) הוא כדורסלן עבר ישראלי. שיחק בעמדת הרכז בליגת העל, בליגה הלאומית ובנבחרות ישראל בענף 3X3.
קריירת משחק > הפועל עמק חפר (2018–2021)

שוהם החל את דרכו במועדון של הפועל עמק חפר. בין הגילאים 16–19 שיחק כרכז ראשון בקבוצת נוער על וגם בקבוצה הבוגרת בליגה הארצית.
בשנתו האחרונה בעמק חפר שיחק כחריג גיל בליגת נוער על. בשנה זו זכתה הקבוצה בדאבל כאלופת המדינה ומחזיקת גביע המדינה בליגת נוער על (2020/2021).
קריירת משחק > הפועל חבל מודיעין (2021–2023)

בעונה הראשונה בליגה הלאומית שיחק בהפועל חבל מודיעין עם ממוצע של: 27.8 דקות, 7.4 נקודות, 5.2 אסיסטים, 1.5 חטיפות. הקבוצה סיימה במקום השני בליגה והעפילה לחצי גמר הפלייאוף.
בעונתו השנייה במועדון העמיד ממוצעים של 10.4 נקודות, 7.1 אסיסטים, 4.4 ריבאונדים ו-1.5 חטיפות ב-31.1 דקות למשחק. הקבוצה סיימה בעונה זו במקום ה-13 וירדה לליגה הארצית.
קריירת משחק > בני הרצליה (2023-2024)

ב-23 ביולי 2023 חתם על חוזה ל-3 עונות בקבוצת בני הרצליה.
בינואר 2024 עבר לשחק באליצור נתניה במסגרת הכרטיס הכפול.
קריירת משחק > נבחרת ישראל לנוער

שוהם שיחק בנבחרות ישראל לנוער בשני ענפים:
נבחרת ישראל 3x3 החל מגיל 17 אשר זכתה בהישגים הבאים:
בשנת 2019 בגיל 17, זכתה הקבוצה במדליית ארד הראשונה בתולדות ישראל בענף 3X3 במסגרת אליפות אירופה עד גיל 18
בשנת 2021 בגיל 19, העפילה הקבוצה לגמר ליגת האומות עד גיל 23
בשנת 2022 בגיל 20, זכתה הקבוצה במקום השני בליגת האומות עד גיל 23
נבחרת ישראל עד גיל 20 (נבחרת העתודה) בשנים 20/21 ו-21/22
הערות שוליים

↑  הפועל עמק חפר זכתה באליפות ליגת העל לנוער
↑  עולה מהלאומית: שוהם גת חתם בבני הרצליה לשלוש שנים, באתר וואלה, 23 ביולי 2023
גביע הפדרציה 1969

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  19 במאי 1969 – 25 במאי 1969 (7 ימים)
 מספר תחרות:  7 
 מספר משחקים:  22
 מדינות משתתפות:  20
 עיר מארחת:  יוון יוון
 זוכה:  ארצות הברית ארצות הברית (4)
 
 → 1968 1970 ← 
 
גביע הפדרציה 1969 הייתה התחרות השביעית לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשימועדון הטניס של אתונה. התחרות הייתה פתוחה לכל נבחרת שתרשם.
התחרות החלה ב-19 במאי בהשתתפות 20 נבחרות והסתיימה ב-25 במאי 1969.
המנצחת של התחרות הייתה ארצות הברית שניצחה במשחק הגמר את אוסטרליה וזכתה בגביע בפעם הרביעית.
לא הוענקו פרסים כספיים.
מהלך התחרות > משחק הגמר

| ארצות הברית   ארצות הברית   2 | ארצות הברית   ארצות הברית   2 | יוון, אתונה   25 במאי 1969  מגרש חימר | יוון, אתונה   25 במאי 1969  מגרש חימר | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 | אוסטרליה   אוסטרליה   1 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | ארצות הברית | ג'ולי הלדמן |  | 1 | 6 |  |  |  |
| 1 | אוסטרליה | מרגרט קורט |  | 6 | 8  |  |  |  |
| 2 | ארצות הברית | ננסי ריצ'י  |  | 6  | 6 |  |  |  |
| 2 | אוסטרליה | קרי רייד |  | 4 | 3 |  |  |  |
| 3 | ארצות הברית | ג'יין ברטקוביץ'/ננסי ריצ'י  |  | 6 | 6 |  |  |  |
| 3 | אוסטרליה | מרגרט קורט/ג'ודי טגארט |  | 4 | 4 |  |  |  |
ג'ון דבנפורט

ג'ון דבנפורט (באנגלית: John Davenport‏; 16 בינואר 1752 – 28 בנובמבר 1830) היה חבר בית הנבחרים של ארצות הברית מקונטיקט.
ביוגרפיה

דבנפורט נולד ב-16 בינואר 1752 בסטמפורד שבמושבת קונטיקט, למד לימודים אקדמיים וסיים את לימודיו במכללת ייל ב-1770. הוא עסק בהוראה ב-1773 וב-1774; הוא גם למד משפטים והתקבל ללשכת עורכי הדין ב-1773, כשעסק בסטמפורד. הוא היה חבר בבית הנבחרים של קונטיקט מ-1776 עד 1796, ושירת במחלקת האספקה של הצבא הקונטיננטלי במהלך מלחמת העצמאות, והשיג דרגת מייג'ור ב-1777.
דבנפורט נבחר כפדרליסט לקונגרס השישי ולשמונת הקונגרסים העוקבים, וכיהן מ-4 במרץ 1799 עד 3 במרץ 1817. הוא היה יושב ראש הוועדה לתיקון ועסקים לא גמורים במהלך הקונגרס השביעי. הוא סירב להיות מועמד לבחירה מחדש ב-1816 ומת בסטמפורד ב-28 בנובמבר 1830; הוא נקבר בבית הקברות נורת' פילד (כיום רחוב פרנקלין).
ג'יימס דבנפורט, אחיו של ג'ון, ייצג גם את קונטיקט בבית הנבחרים כפדרליסט.
קודי דמפס

| --- | --- |
אין תמונה חופשית
 לידה:  2 בדצמבר 1993 (בן 31) מחוז סקרמנטו, ארצות הברית 
 עמדה:  רכז
 גובה:  1.93
 מכללה:  אוניברסיטת סקרמנטו  (2012-16ׂ)
 קבוצות כשחקן
 2017-2020  2020   2021 –2022   2022–2023   2023   2023–2024   2024   2024 -:  סטוקטון קינגס ג'י ליג איגנייט הפועל באר שבע טויאמה   הפועל באר שבע  אבח'ס דה לאון אליצור נתניה  הפועל באר שבע
 
קודי קופר דמפס (באנגלית: Cody Cooper Demps; נולד ב-2 בדצמבר 1993) הוא כדורסלן אמריקאי מקצועי בליגת העל בכדורסל. המשחק בהפועל באר שבע
קריירת קולג'

דמפס שיחק ארבע עונות בסקרמנטו סטייט הורנטס, והחל את שלוש השנים האחרונות שלו. בעונתו הבכירה הממוצעים שלו למשחק היו 12 נקודות, 4.5 ריבאונדים ו-4.7 אסיסטים.
קריירה מקצוענית > רינו ביגורנס/סטוקטון קינגס

דמפס חתם עם הסטוקטון קינגס מליגת הפיתוח. בעונתו המקצועית הראשונה, הממוצעים שלו למשחק היו 7.4 נקודות ו-5.5 ריבאונדים. בעקבות העונה שיחק דמפס בקבוצת ליגת הקיץ של סקרמנטו קינגס. הוא חזר לקבוצה, כיום הסטוקטון קינגס, לעונה שנייה. הממוצעים שלו למשחק היו 11.8 נקודות, 4.8 ריבאונדים, 3.3 אסיסטים ו-1.1 חטיפות ב-50 משחקים (פתח ב-42) במהלך העונה הסדירה.
קריירה מקצוענית > סקרמנטו קינגס

דמפס חתם עם סקרמנטו קינגס על חוזה ל -10 ימים ב -22 במרץ 2019. הקינגס החזירו אותו לסטוקטון למחרת. הוא הוחזר לסגל הפעיל לאחר שסטוקטון הודחה בפלייאוף ליגת הפיתוח, אך לא שיחק במשחק NBA לפני שפג תוקפו של חוזה בן 10 הימים. לאחר סיום העונה, דמפס הוזמן להשתתף במחנה העילית של ליגת הפיתוח 2019, יחד עם שחקנים מובילים אחרים בליגת הפיתוח.
דמפס נבחר לסגל אינדיאנה פייסרס לליגת הקיץ ב-2019. לאחר סיום ליגת הקיץ, דמפס השתתף בטורניר הכדורסל נאמנות היא אהבה, קבוצה שהוקמה על ידי דמרקוס קאזינס.
קריירה מקצוענית > חזרה לסטוקטון (2019–2020)

דמפס חזר לסטוקטון קינגס כדי להתחיל את עונת ליגת הפיתוח 20–2019. הממוצעים שלו למשחק היו 14.4 נקודות, 5.5 ריבאונדים ו-2.6 אסיסטים.
קריירה מקצוענית > ג'י ליג איגנייט (2020)

ב־12 בנובמבר 2020 החתימה הג'י ליג איגנייט את דמפס כשחקן ותיק כדי להדריך את הצעירים יותר.
קריירה מקצוענית > הפועל באר שבע (2021-22 )

ב־6 באוגוסט 2021 דמפס חתם בהפועל באר שבע לשנתיים.
בעונת 2021/22 העמיד 15.3 נק' לצד 4 ריבאונדים ב-24 משחקי ליגה.
בתחילת עונת 2022/23 עבר לטויאמה מהליגה היפנית במדייה העמיד 10.1 נק' לצד 4.6 אסיסיטים ו-4 ריבאונדים ב-37 משחקים.
בפברואר 2023 חתם פעם נוספת בהפועל באר שבע ושותף ב-3 משחקים עד לסיום העונה.
קריירה מקצוענית > אבח'ס דה לאון(2023 - 2024)

לקראת עונה 2023/24 חתם באבח'ס דה לאון מליגת העל המקסיקנית. 
בשורות הקבוצה העמיד 9.2 נק' ו-4.2 ריבאונדים ב-28 משחקים.
קריירה מקצוענית > אליצור נתניה (2024)

לקראת עונת 2024/25 חתם באליצור נתניה מליגת העל.
בעונה זו שותף ב-5 משחקים והעמיד 10.4 נק' ו-4.2 ריבאונדים לפני ששוחרר מהקבוצה
קריירה מקצוענית > הפועל באר שבע (2024- )

בדצמבר 2024 חתם בהפועל באר שבע.
גביע הפדרציה 1965

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  15 בינואר 1965 – 18 בינואר 1965 (4 ימים)
 מספר תחרות:  3 
 מספר משחקים:  9
 מדינות משתתפות:  11
 עיר מארחת:  אוסטרליה אוסטרליה
 זוכה:  אוסטרליהאוסטרליה (2)
 
 → 1964 1966 ← 
 
גביע הפדרציה 1965 הייתה התחרות השלישית לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי קויונג, מלבורן. התחרות הייתה פתוחה לכל נבחרת שתרשם.
התחרות החלה ב-15 בינואר בהשתתפות 11 נבחרות והסתיימה ב-18 בינואר 1965.
המנצחת של התחרות הייתה אוסטרליה שניצחה במשחק הגמר נבחרת ארצות הברית וזכתה בגביע בפעם השנייה ברציפות.
לא הוענקו פרסים כספיים.
מהלך התחרות > משחק הגמר

בגלל חשש לגשם המשחק הועבר לאולם.
| ארצות הברית   ארצות הברית   1 | ארצות הברית   ארצות הברית   1 | מלבורן, אוסטרליה   18 בינואר 1965  משטח דשא | מלבורן, אוסטרליה   18 בינואר 1965  משטח דשא | אוסטרליה   אוסטרליה   2 | אוסטרליה   אוסטרליה   2 | אוסטרליה   אוסטרליה   2 | אוסטרליה   אוסטרליה   2 | אוסטרליה   אוסטרליה   2 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | אוסטרליה | לסלי טרנר  |  | 6 | 2 | 6 |  |  |
| 1 | ארצות הברית | קרול גרבנר |  | 3 | 6  | 3 |  |  |
| 2 | אוסטרליה | מרגרט קורט  |  | 6  | 8 |  |  |  |
| 2 | ארצות הברית | בילי ג'ין קינג |  | 4 | 6 |  |  |  |
| 3 | אוסטרליה | מרגרט קורט/ג'ודי טגארט |  | 5 | 6 | 4 |  |  |
| 3 | ארצות הברית | בילי ג'ין קינג/קרול גרבנר |  | 7 | 4 | 6 |  |  |
גביע הפדרציה 1970

| --- | --- |
 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  19 במאי 1970 – 24 במאי 1970 (6 ימים)
 מספר תחרות:  8 
 מספר משחקים:  26
 מדינות משתתפות:  22
 עיר מארחת:  גרמניה המערבית גרמניה המערבית
 זוכה:  אוסטרליה אוסטרליה (4)
 
 → 1969 1971 ← 
 
גביע הפדרציה 1970 הייתה התחרות השמינית לנבחרות טניס נשים. היא אורגנה על ידי פדרציית הטניס הבינלאומית.
התחרות נערכה במגרשי מועדון הטניס של פרייבורג. התחרות הייתה פתוחה לכל נבחרת שתרשם.
התחרות החלה ב-19 במאי בהשתתפות 22 נבחרות והסתיימה ב-24 במאי 1970.
המנצחת של התחרות הייתה אוסטרליה שניצחה במשחק הגמר את גרמניה המערבית וזכתה בגביע בפעם הרביעית.
לא הוענקו פרסים כספיים.
מהלך התחרות > משחק הגמר

| גרמניה המערבית   גרמניה המערבית   0 | גרמניה המערבית   גרמניה המערבית   0 | גרמניה המערבית, פרייבורג   24 במאי 1970  מגרש חימר | גרמניה המערבית, פרייבורג   24 במאי 1970  מגרש חימר | אוסטרליה   אוסטרליה   3 | אוסטרליה   אוסטרליה   3 | אוסטרליה   אוסטרליה   3 | אוסטרליה   אוסטרליה   3 | אוסטרליה   אוסטרליה   3 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 |  |  |
| 1 | גרמניה המערבית | הלגה שולצה |  | 2 | 3 |  |  |  |
| 1 | אוסטרליה | קרן קרנצ'קה |  | 6 | 6  |  |  |  |
| 2 | גרמניה המערבית | הלגה ניסן |  | 6  | 3 | 3 |  |  |
| 2 | אוסטרליה | ג'ודי טגארט-דלטון  |  | 4 | 6  | 6    |  |  |
| 3 | גרמניה המערבית | הלגה שולצה/הלגה ניסן |  | 2 | 5 |  |  |  |
| 3 | אוסטרליה | ג'ודי טאגרט-דלטון/קרן קרנצ'קה |  | 6 | 7 |  |  |  |
איבר מינימלי ומקסימלי

במתמטיקה, ובפרט בתורת הקבוצות, איבר מינימלי ואיבר מקסימלי הם איברים בתת-קבוצה של קבוצה סדורה שעבורם אין באותה קבוצה איבר קטן יותר או גדול יותר מהם בהתאמה. חשיבותם של איברים אלה בכך שהם לרוב מקיימים תכונות מסוימות המאפשרות לחקור את הקבוצה הסדורה הכוללת או אובייקט מתמטי אחר.
הגדרה מתמטית

בהינתן קבוצה סדורה חלקית  (A,\leq ) ותת-קבוצה  S\subseteq A, מגדירים כי:
איבר  s\in S ייקרא איבר מינימלי ב- S (או איבר מזערי) אם ורק אם לכל  a\in S המקיים  a\leq s, מתקיים בהכרח ש- a=s.
איבר  s\in S ייקרא איבר מקסימלי ב- S (או איבר מרבי) אם ורק אם לכל  a\in S המקיים  s\leq a, מתקיים בהכרח ש- a=s.
כלומר, איבר מרבי הוא איבר ב- S כך שלא קיים איבר גדול ממנו ב- S. באופן דואלי, איבר מזערי הוא איבר ב- S שלא קיים איבר קטן ממנו.
כאשר הקבוצה  S ברורה מההקשר, או במקרה שבו  S=A, ניתן לקרוא לאיבר המזערי ב- S איבר מזערי ללא ציון הקבוצה שבה הוא מזערי. הדבר נכון גם עבור איבר מרבי ב- S.
לא לכל קבוצה קיים בהכרח איבר מינימלי או מקסימלי. מצד שני, ייתכנו בקבוצה כלשהי יותר מאיבר מינימלי אחד או יותר מאיבר מקסימלי אחד.
איבר קטן ביותר וגדול ביותר

בהינתן קבוצה סדורה חלקית  (A,\leq ) ותת-קבוצה  S\subseteq A, מגדירים כי:
איבר  s\in S ייקרא מינימום ב- S (או האיבר הקטן ביותר ב- S) אם ורק אם לכל  a\in S מתקיים ש- s\leq a.
איבר  s\in S ייקרא מקסימום ב- S (או האיבר הגדול ביותר ב- S) אם ורק אם לכל  a\in S מתקיים ש- a\leq s.
כלומר, מינימום ב- S הוא איבר ב- S שכל איברי  S גדולים ממנו. לחלופין, מקסימום ב- S הוא איבר ב- S שכל איבר  S קטנים ממנו.
ניתן להוכיח כי כל מינימום ב- S הוא איבר מינימלי ב- S, ובאופן זהה כל מקסימום ב- S הוא איבר מקסימלי ב- S. ההפך אינו בהכרח נכון.
לכל קבוצה יש לכל היותר מקסימום אחד ומינימום אחד. עם זאת, ישנן קבוצות שאין להן מינימום או מקסימום.
תכונות

בכל קבוצה סדורה סופית קיים איבר מינימלי ואיבר מקסימלי.
בכל קבוצה מכוונת מעלה, אם בתת-קבוצה כלשהי קיים איבר מקסימלי, הוא בהכרח האיבר הגדול ביותר בה. באופן זהה, עבור קבוצה מכוונת מטה, אם בתת-קבוצה כלשהי קיים איבר מינימלי, הוא בהכרח האיבר הקטן ביותר בה.
התכונה לעיל נכונה בפרט עבור קבוצה סדורה באופן מלא.
עבור קבוצה סדורה  (A,\leq ) ותת-קבוצה  S\subseteq A,  a\in S הוא איבר מינימלי ב- S לפי  \leq  ורק אם הוא איבר מקסימלי ב- S לפי היחס ההפוך  \geq .
דוגמה

בהינתן הקבוצה  A=\left\{x,y,z\right\} מתבוננים בקבוצת החזקה שלה  {\mathcal {B}}:={\mathcal {P}}(A).
קבוצה זו היא קבוצה סדורה חלקית לפי יחס ההכלה  \subseteq . בקבוצה זו, הקבוצה הריקה היא מינימום, ובפרט איבר מינימלי. באופן דומה, בקבוצה זו  A היא מקסימום, ולכן איבר מקסימלי.
בקבוצה  {\mathcal {B}} המונחים "איבר מינימלי" ו"איבר מקסימלי" מתלכדים עם המונחים "האיבר הקטן ביותר" ו"האיבר הגדול ביותר" בהתאמה.
כעת, מגדירים את הקבוצה  {\mathcal {C}}:={\mathcal {B}}\backslash \left\{\emptyset ,A\right\}. גם קבוצה זו היא סדורה לפי יחס ההכלה.
ניתן להבחין כי בקבוצה  {\mathcal {C}} יש שלושה איברים מינימליים והם  \left\{x\right\},  \left\{y\right\} ו- \left\{z\right\}. כמו כן, ב- {\mathcal {C}} יש שלושה איברים מקסימליים והם  \left\{x,y\right\},  \left\{x,z\right\} ו- \left\{y,z\right\}. עם זאת, בקבוצה  {\mathcal {C}} אין מינימום ואין מקסימום.
זוהי דוגמה לכל שהמונחים איבר מקסימלי ומקסימום אינם זהים, וכן איבר מינימלי ומינימום אינם זהים.
שימושים > תורת הקבוצות

בתורת הקבוצות, אחת התוצאות החשובות ביותר הנוגעות לאיברים מינימליים ומקסימליים היא הלמה של צורן, הקובעת כי כל עבור כל קבוצה סדורה שבה לכל שרשרת יש חסם עליון, יש בהכרח איבר מקסימלי. למה זו משמשת ככלי בסיסי בהוכחת משפטים חשובים רבים במתמטיקה כגון קיומו של בסיס לכל מרחב וקטורי, משפט טיכונוף, משפט ההרחבה של שפילריין (Szpilrajn extension theorem) וכו'.
הוכחת הלמה של צורן מסתמכת על אקסיומות צרמלו-פרנקל ועל אקסיומת הבחירה. עם זאת, בהינתן אקסיומות צרמלו-פרנקל ובהנחת הלמה של צורן, ניתן להוכיח את אקסיומת הבחירה. משמעות הדבר היא שהלמה של צורן שקולה לאקסיומת הבחירה במערכת האקסיומות של צרמלו-פרנקל.
שימושים > אלגברה ליניארית

עבור מרחבים וקטוריים, ישנם שני סוגים של תתי-קבוצות מרכזיים להבנת המרחב: קבוצה בלתי-תלויה וקבוצה פורשֹת. ניתן להוכיח כי כל קבוצה בלתי-תלויה מקסימלית (כלומר, שלא מוכלת בקבוצה בלתי-תלויה אחרת) היא בהכרח קבוצה פורשֹת מינימלית (כלומר, קבוצה פורשֹת שלא מכילה קבוצה פורשֹת אחרת). קבוצה שהיא בלתי-תלויה מקסימלית, או באופן שקול פורשֹת מינימלית, נקראת בסיס של המרחב הווקטורי.
באמצעות הלמה של צורן ניתן להוכיח כי לכל מרחב וקטורי קיים בסיס. בסיס זה אינו בהכרח ייחודי, כלומר יכולים להיות מגוון של בסיסים למרחב. זוהי דוגמה נוספת לכך שלא כל איבר מקסימלי הוא בהכרח מקסימום.
שימושים > תורת המספרים

אחד המונחים המרכזיים בתורת המספרים הוא מספר ראשוני.
אחת ההגדרות למספר ראשוני היא איבר מינימלי בקבוצת המספרים הטבעיים הגדולים מ-1 בהתאם ליחס הסדר החלקי "מחלק את". כלומר, מספר ראשוני הוא מספר שאין מספרים אחרים שמחלקים אותו מלבד הוא עצמו ו-1.
למספרים ראשוניים חשיבות רבה בחקר תכונותיהם של כלל המספרים הטבעיים. כך למשל, ניתן להוכיח כי ישנם אינסוף מספרים ראשוניים, שכל מספר טבעי ניתן לפירוק למכפלת מספרים ראשוניים יחידה עד כדי סדר הכפלה, ושהתפלגות הראשוניים עד מספר טבעי  n גדלה כמו  {\frac {n}{\ln(n)}}.
שימושים > לוגיקה

עבור קבוצה כלשהי  A, קבוצה  {\mathcal {F}}\subseteq {\mathcal {P}}(A) נקראת מסנן אם ורק אם היא מכוונת כלפי מטה וסגורה כלפי מעלה לפי יחס ההכלה  \subseteq . מסנן יקרא על-מסנן אם ורק אם הוא מסנן מקסימלי ביחס להכלה.
כעת, בהינתן קבוצה אינדקסים  I, על-מסנן  {\mathcal {F}}\subseteq {\mathcal {P}}(I) ואוסף קבוצות  \left\{A_{i}\right\}_{i\in I} מגדירים את העל-מכפלה  \prod _{i\in I}{A_{i}}/{\mathcal {F}} להיות המכפלה הקרטזית של איברי  \left\{A_{i}\right\}_{i\in I} תחת יחס שקילות הקובע שזוג איברים שווה זה לזה אם ורק אם אוסף האינדקסים שבהם הקואורדינטה של שני האיברים שווה שייך למסנן  {\mathcal {F}}.
לעל-מסננים חשיבות רבה בתחום הלוגיקה. משפט העל-מכפלות קובע שבהינתן אוסף של מודלים של שפה מסדר ראשון, פסוק מתקיים במודל העל-מכפלה אם ורק אם הוא מתקיים באוסף מודלים שאוסף האינדקסים שלהם שייך לעל-מסנן. משפט זה מהווה בסיס למשפטים חשובים אחרים כגון משפט הקומפקטיות.
ראו גם

סדר חלקי
נקודת קיצון
הלמה של צורן
הערות שוליים

↑  Egbert Harzheim, Ordered Sets, Springer Science & Business Media, 2005-02-17, ISBN 978-0-387-24219-4. (באנגלית)
↑  Eric W. Weisstein, Zorn's Lemma, mathworld.wolfram.com (באנגלית)
↑  David Marker, Model Theory : An Introduction, Springer Science & Business Media, 2006-04-06, ISBN 978-0-387-22734-4. (באנגלית)
דיאגרמת הסה של הקבוצה  {\mathcal {B}}
דיאגרמת הסה של הקבוצה  {\mathcal {C}}
קרב צומת שער הנגב

קרב צומת שער הנגב הוא קרב בלימה שהתרחש בעקבות פלישת מחבלי ארגון הטרור חמאס בבוקר 7 באוקטובר 2023, בצומת שער הנגב – מפגשי כביש 34 וכביש 232 הסמוכה לעיר שדרות, כחלק טבח שבעה באוקטובר. במתקפת הטרור ובקרב הבלימה נהרגו 5 לוחמי ימ"מ, 5 לוחמי חטיבה 551 וכן נרצחו 19 אזרחים.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו-10 אנשי שירות הביטחון הכללי.
בשעה 06:42 הכריז מפקד מחוז דרום ניצב אמיר כהן על הפעלת פקודת "פרש פלשת", אשר קובעת בין השאר הצבת חסימות על צירי תנועה המובילים מרצועת עזה לעורף הישראלי. החלטתו התקבלה על סמך מטח הטילים החריג ועל סמך מידע שקיבל מקצין המודיעין המחוזי, שמתגורר בזיקים וראה את החדירה מהים במו עיניו.